Kommissionens direktiv 2000/24/EF

af 28. april 2000

om ændring af bilagene til Rådets direktiv 76/895/EØF, 86/362/EØF, 86/363/EØF og 90/642/EØF om fastsættelse af maksimalgrænseværdier for pesticidrester i og på korn, levnedsmidler af animalsk oprindelse og visse produkter af vegetabilsk oprindelse, herunder frugt og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 76/895/EØF af 23. november 1976 om fastsættelse af maksimalgrænseværdier for pesticidrester på og i frugt og grøntsager(1), senest ændret ved direktiv 97/41/EF(2), særlig artikel 5,

under henvisning til Rådets direktiv 86/362/EØF af 24. juli 1986 om fastsættelse af maksimalgrænseværdier for indholdet af pesticidrester i og på korn(3), senest ændret ved Kommissionens direktiv 1999/71/EF(4), særlig artikel 10,

under henvisning til Rådets direktiv 86/363/EØF af 24. juli 1986 om fastsættelse af maksimalgrænseværdier for indholdet af pesticidrester i og på levnedsmidler af animalsk oprindelse(5), senest ændret ved direktiv 1999/71/EF, særlig artikel 10,

under henvisning til Rådets direktiv 90/642/EØF af 27. november 1990 om fastsættelse af maksimalgrænseværdier for pesticidrester på og i visse produkter af vegetabilsk oprindelse, herunder frugt og grøntsager(6), senest ændret ved direktiv 1999/71/EF, særlig artikel 7, og

ud fra følgende betragtninger:

(1) For korn og produkter af vegetabilsk oprindelse, herunder frugt og grøntsager, er maksimalgrænseværdierne baseret på de minimumsmængder af pesticider, der er nødvendige for at opnå effektiv plantebeskyttelse, og som er anvendt på en sådan måde, at der opnås den lavest mulige, toksikologisk acceptable restkoncentration, især med hensyn til miljøbeskyttelse og skønnet indtagelse gennem føden. For levnedsmidler af animalsk oprindelse er maksimalgrænseværdierne baseret på forbruget af korn og produkter af vegetabilsk oprindelse, der er behandlet med pesticider, som medfører restkoncentrationer i dyr og animalske produkter, ligesom der i relevante tilfælde er taget hensyn til de direkte konsekvenser af anvendelsen af veterinærlægemidler.

(2) Maksimalgrænseværdierne sættes til bestemmelsesgrænseværdien, hvis anvendelsen af plantebeskyttelsesmidler til godkendte anvendelsesformål ikke medfører en påviselig pesticidrestkoncentration i eller på levnedsmidlet, eller hvis der ikke er nogen godkendte anvendelsesformål, eller hvis de anvendelsesformål, der er godkendt af medlemsstaterne, ikke er blevet underbygget med de nødvendige data, eller hvis anvendelsesformål i tredjelande, der medfører restkoncentrationer i eller på levnedsmidler, som kan blive bragt i omsætning på EF's marked, ikke er blevet underbygget med de nødvendige data.

(3) Der bør løbende holdes øje med maksimalgrænseværdierne for pesticider. Grænseværdierne kan ændres under hensyntagen til nye oplysninger.

(4) Aramit, barban, chlorobenzilat, chlorfenson, chloroxuron, chlorbensid, 1,1-dichlor-2,2-bis(4-ethyl-phenyl)ethan og diallat er det enten ikke længere tilladt at anvende i EF, eller også anvendes de ikke længere i EF. Restkoncentrationer af aramit og chlorfenson blev ved Rådets direktiv 82/528/EØF(7) slettet af bilag II til direktiv 76/895/EØF, men er ikke siden da blevet indsat i bilagene til direktiv 86/362/EØF, 86/363/EØF og 90/642/EØF. Restkoncentrationer af chlorbensid og 1,1-dichlor-2,2-bis(4-ehtyl-phenyl)ethan blev ved Rådets direktiv 93/58/EØF(8) slettet af bilag II til direktiv 76/895/EØF, men er ikke siden da blevet indsat i bilagene til direktiv 86/362/EØF, 86/363/EØF og 90/642/EØF. Alle disse restkoncentrationer bør indsættes i bilagene til direktiv 86/362/EØF, 86/363/EØF og 90/642/EØF, så anvendelsen af dem kan overvåges og kontrolleres, og for at beskytte forbrugerne.

(5) Der er stadig begrænset tilladelse til at anvende chlorbufam og methoxychlor i EF. De godkendte anvendelsesformål forventes ikke at medføre påviselige restkoncentrationer i levnedsmidler. Der er fastsat maksimalgrænseværdier for disse restkoncentrationer i bilag II til direktiv 76/895/EØF.

(6) For at fastsætte EF-maksimalgrænseværdier for pesticidrester af barban, chlorbufam, chlorobenzilat, chloroxuron, diallat og methoxychlor må der overføres bestemmelser fra direktiv 76/895/EØF til direktiv 86/362/EØF, 86/363/EØF og 90/642/EØF. Nogle af disse bestemmelser bør ændres som følge af den tekniske og videnskabelige udvikling samt ændringer i anvendelsesformål og godkendelser i medlemsstaterne og på EF-plan.

(7) EF-maksimalgrænseværdierne og de værdier, der anbefales af Codex Alimentarius, fastsættes og vurderes efter tilsvarende procedurer. Bortset fra chlorobenzilat er der ikke fastsat nogen Codex-maksimalgrænseværdier for de aktive stoffer, der er omfattet af dette direktiv. Codex-maksimalgrænseværdierne for chlorobenzilat er blevet trukket tilbage(9). Godkendelser af plantebeskyttelsesmidler i tredjelande kan være baseret på anvendelse af større mængder pesticider eller kortere behandlingsfrist end tilladt i EF og kan derfor medføre højere grænseværdier. EF's handelspartnere er blevet hørt angående de grænseværdier, der er fastsat i dette direktiv, via Verdenshandelsorganisationen (WTO), og deres bemærkninger til disse grænseværdier er blevet taget i betragtning og drøftet af Den Stående Komité for Plantesundhed. EF vil undersøge muligheden for at fastsætte importtolerancer for maksimalgrænseværdier for bestemte kombinationer af pesticider og afgrøder, hvis der forelægges acceptable data.

(8) De maksimalgrænseværdier, der er fastsat i dette direktiv, skal måske tages op til fornyet overvejelse i forbindelse med den nyvurdering af aktive stoffer, der skal foretages som led i det arbejdsprogram, der er omhandlet i artikel 8, stk. 2, i Rådets direktiv 91/414/EØF af 15. juli 1991 om markedsføring af plantebeskyttelsesmidler(10), senest ændret ved Kommissionens direktiv 1999/80/EF(11).

(9) Maksimalgrænseværdien for cartap i te blev sat til 20 mg/kg i EF-retsforskrifterne på grundlag af information i Codex Alimentarius. På det 29. møde i Codex-komitéen for Pesticidrester blev det anbefalet, at alle maksimalgrænseværdier for det aktive stof trækkes tilbage(12).

(10) Uklarhed i varebeskrivelsen i forbindelse med KN-koderne i bilag I og II til direktiv 86/363/EØF har resulteret i problemer med at klassificere prøver ved anvendelsen af meddelelsesproceduren i artikel 7 i direktiv 86/363/EØF.

(11) DDT er ikke tilladt som plantebeskyttelsesmiddel i EF. Der blev fastsat en maksimalgrænseværdi for DDT i fugleæg og æggeblommer på 0,1 mg/kg ved Rådets direktiv 93/57/EØF(13) for at tage højde for den mulighed, at resterende miljøforurening kan give DDT-restkoncentrationer i æg. Overvågningen af data om DDT i æg i EF-medlemsstaterne og i Norge viser, at denne maksimalgrænseværdi kan nedsættes.

(12) Dette direktiv er i overensstemmelse med udtalelse fra Den Stående Komité for Plantesundhed -

UDSTEDT FØLGENDE DIREKTIV:

Artikel 1

I bilag II til direktiv 76/895/EØF foretages følgende ændringer:

1) Dataene for chlorobenzilat, chloroxuron og methoxychlor udgår.

2) "barban, chlorpropham, chlorbufam" ændres til "chlorpropham".

3) "diallat, triallat" ændres til "triallat".

Artikel 2

I direktiv 86/362/EØF foretages følgende ændringer:

Følgende pesticidrester indsættes i del A i bilag II:

>TABELPOSITION>

Artikel 3

I direktiv 86/363/EØF foretages følgende ændringer:

1) Følgende pesticidrester indsættes i del A i bilag II:

>TABELPOSITION>

2) Følgende pesticidrester indsættes i del B i bilag II:

>TABELPOSITION>

3) I bilag I affattes teksten i kolonnen "Varebeskrivelse" ud for KN-kode ex 0208 således: "Andet kød og spiseligt slagteaffald af tamduer, tamkaniner og opdrættet vildt, fersk, kølet eller frosset".

4) I bilag II i tabellerne i del A og B i kolonnen vedrørende kød ændres ">TABELPOSITION>

ex0201" til "0201".

5) I bilag II i tabellen i del A i kolonnen vedrørende fugleæg og æggeblommer ændres værdien 0,1 mg/kg for DDT til 0,05 mg/kg.

Artikel 4

I direktiv 90/642/EØF foretages følgende ændringer:

1) Følgende pesticidrester indsættes i bilag II:

>TABELPOSITION>

2) I den tyske udgave af bilag I og II, gruppe "2.5(a) Salat u. ä.", ændres "Kopfsalat" til "Salat".

3) I den nederlandske udgave af bilag I og II, gruppe "2.5(a) Sla en dergelÿke", ændres "Kropsla/ÿsbergsla" til "Sla".

4) I bilag II fastsættes maksimalgrænseværdien for cartap i te (tørrede blade og stilke, også gærede, af Camellia sinensis) til 0,1 (*) mg/kg (hvor "(*)" angiver, at denne værdi er bestemmelsesgrænseværdien).

Artikel 5

1. Dette direktiv træder i kraft på dagen for offentliggørelsen i De Europæiske Fællesskabers Tidende.

2. Medlemsstaterne vedtager og offentliggør inden den 31. december 2000 de love og administrative bestemmelser, der er nødvendige for at efterkomme dette direktiv. De underretter straks Kommissionen herom.

3. Medlemsstaterne anvender disse bestemmelser fra den 1. januar 2001.

4. Disse love og administrative bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 6

Dette direktiv er rettet til medlemsstaterne.

Udfærdiget i Bruxelles, den 28. april 2000.

På Kommissionens vegne

David Byrne

Medlem af Kommissionen

(1) EFT L 340 af 9.12.1976, s. 26.

(2) EFT L 184 af 12.7.1997, s. 33.

(3) EFT L 221 af 7.8.1986, s. 37.

(4) EFT L 194 af 27.7.1999, s. 36.

(5) EFT L 221 af 7.8.1986, s. 43.

(6) EFT L 350 af 14.12.1990, s. 71.

(7) EFT L 234 af 9.8.1982, s. 1.

(8) EFT L 211 af 23.8.1993, s. 6.

(9) Alinorm 93/24A.

(10) EFT L 230 af 19.8.1991, s. 1.

(11) EFT L 210 af 10.8.1999, s. 13.

(12) Alinorm 97/24A, bilag II.

(13) EFT L 211 af 23.8.1993, s. 1.